Uutisissa: Tuli pyyhki Mauin saaren yli Havaijilla.
Sadat kodit ja liiketilat tuhoutuivat.
Seurakunta auttaa selviytyjiä.
Haitissa siepattu lähetystyöntekijä ja hänen tyttärensä on vapautettu.
Maa kärsii jengiväkivallasta.
Yksi työntekijä kertoo, miksi Haitilla on toivoa.
Kaksi kenraalia taistelee vallasta Sudanissa.
Väkivalta vaikuttaa seurakuntiin.
Uskonnonvapauden tulevaisuus voi olla uhattuna.
KRISTILLISEN MAAILMAN UUTISET
Hei ja tervetuloa uutisten pariin.
Tulipalot tuhosivat Mauilla Havaijilla satoja koteja ja liiketiloja -
sekä satoja vuosia vanhoja historiakohteita.
Kaiken keskellä toimii seurakunta. Wendy, kävit siellä hiljattain.
Niin. Kävin Greg Laurien Havaijin kampuksella.
Kirkko ei ole Lahainassa vaan Kapaluassa -
noin 25 kilometrin päässä.
Toistaiseksi kirkko on vahingoittumaton.
Olin siellä joitain viikkoja sitten.
Kävelimme seuduilla, jotka ovat nyt raunioina.
Brody Carter raportoi tuhosta ja seurakunnan avustustyöstä.
Ravintolat ja kaupat ovat kiinni. Bensaa ei saa.
Lahainassa Havaijin Mauilla on noin 13 000 asukasta.
Kaupunki on poissa, sanoo pormestari.
Historiallisen tuhoisa tulipalo nielaisi sen 8.―9. elokuuta.
Jonkun kotitalo ja auto.
Näkymää kuvaillaan apokalyptiseksi.
Ikävä kyllä lähes kaikki Front Streetin liikkeet ovat palaneet.
Iso osa alueen kulttuurista tuhoutui.
Jopa 270 rakennusta vaurioitui tai tuhoutui.
Kaikki puurakennukset tuhoutuivat.
Pystyssä on enää betonirakennuksia, kuten vanha oikeustalo.
Kaikki muu on poissa.
Tuho oli järkyttävä.
Helikopterilentäjä Richie Olsten sanoo, -
että tuhot ulottuvat silmänkantamattomiin.
Alue oli aivan kuin pommitettu tai palanut sodassa.
Mustia savupilviä, sitten erillinen valkoinen savupilvi.
Kertomuksia täpärästä pelastumisesta. Osalle jäi vain yllään olleet vaatteet.
Kaikki paloi maan tasalle tuhkakasoiksi.
Nise Davies Nashvillesta lomaili kivenheiton päässä.
Hän sanoo olevansa kiitollinen ollessaan elossa.
Enkelipariskunta päätti lähteä kentälle päivää aikaisemmin.
He ottivat meidätkin vuokra-autoonsa.
Maastopalosta 80 % on sammutettu, sanovat viranomaiset.
Sähköjä saadaan odotella vielä päiviä, ellei viikkoja.
Kuivuus, alhainen kosteus ja kovat tuulet -
loivat oivat olosuhteet liekkimerelle.
Se levisi nopeasti, sillä tuulennopeus oli paikoin 38 m/s.
Presidentti Biden julisti Mauille hätätilan -
ja vapautti liittovaltion varoja tilapäisasuntojen rakentamiseen, -
kotien kunnostukseen ja jälleenrakentamiseen.
CBN:n Operaatio Siunaus tukee Havaijin seurakuntia avustustyössä.
Pastori Greg Laurie johtaa siellä seurakuntaa.
Kaksi viikkoa sitten Wendy Griffith kävi Kumulanin kappelissa Mauilla.
Greg ja Cathe Laurie ottivat Kumulanin ulkoilmakappelissa kokoontuvan -
lauman kaitseakseen ystävältä seitsemän vuotta sitten.
He käyvät Mauilla useita kertoja vuodessa.
Päätös ei ollut helppo, vaikka luulisi: "Havaiji, totta kai."
Seurakunta oli jo täällä.
Nyt he näkevät videostriimiltä, mitä Kaliforniassa tapahtuu.
Seurakunnan koko on kaksinkertaistunut.
Näiden seitsemän vuoden aikana -
noin 2 000 ihmistä on lähtenyt seuraamaan Kristusta.
Joka kerta, kun käymme täällä, tapaamme ihmisiä ympäri USA:ta -
ja jopa ympäri maailmaa. On ilo olla täällä Mauin lauman luona.
Tämä paikka on ainutlaatuinen ja erityinen.
Ihmiset ovat todella ystävällisiä ja vieraanvaraisia.
Ohana, "perhe" havaijiksi.
Lauriet tulevat Mauille pitämään hauskaa.
Aurinko alkaa laskea. Kaunista.
Tämä on kotinne poissa kotoa. Onnen paikka. - Niin on.
Olen käynyt täällä 1970-luvulta asti. Paikka ei ole muuttunut juurikaan.
Tämä on Front Street. Tuossa satamassa -
olivat ennen valaanpyyntialukset. Tämä oli valassatama.
Yhdessä lempipaikoistasi myydään jäähiletuutteja.
Täällä sitä kutsutaan nimellä 'shave ice'.
Ei kutsuta sitä lumituutiksi. Hei!
Miltä maistuu? - Herkullista.
Kaikki pyyhkiytyi pois tunneissa.
Kuvassa näkyy sataman, liikkeiden ja Front Streetin tuho.
Olemme järkyttyneitä.
Jonathan Laurie, pastori Greg Laurien nuorin poika, kertoo CBN:lle, -
että seurakunnalla on ollut vaikeuksia selvitä tuhoista.
Noin kymmenen perhettä menetti kotinsa ja yritystilat.
Heidän piti sännätä ulos keskellä yötä sireenien ulvoessa.
Tiimiin on vaikea saada yhteyttä. Yhteydet ovat poikki.
Kotinsa menettäneet majoittuvat kirkkoon.
Auttajat uurastavat kellon ympäri.
Rukoillaan siellä olevien rauhan ja turvallisuuden puolesta.
Viranomaisten mukaan sähköt saadaan kymmenen päivän päästä.
Toipuminen ja avustaminen jatkuvat vielä pitkään, -
kun havaijilaiset jälleenrakentavat tuhoutuneita kotejaan ja liikkeitään.
Brody Carter, CBN News.
Uskomatonta.
Niinpä. Olin tuolla kolme viikkoa sitten.
Kävelimme Lahainan vanhassa osassa.
Greg sanoi käyneensä siellä 1970-luvulta asti.
Hän sanoi sen säilyneen muuttumattomana. Nyt se on poissa.
Kirkko ei onneksi sijaitse aivan tuhoalueella.
Kuten sanoin, se on n. 15―20 kilometrin päässä Kapaluassa.
Onneksi seurakuntalaiset voivat nyt auttaa muita.
He tekevät työtä Samaritan's Purse -järjestön kanssa.
Tilanne on haastava, sillä tietoliikenneyhteydet ovat poikki.
Jos haluatte auttaa, lisätietoja on sivulla cbnnews.com.
Niin. Auttakaa ihmeessä.
Hyviä uutisia Haitista. Sieppaajat ovat vapauttaneet -
amerikkalaisen sairaanhoitajan lapsineen.
Vapautus on vastaus kristittyjen rukouksiin.
Mark Martin jatkaa.
Rukousvastaus keskellä väkivaltaa, joka sulki USA:n Haitin-lähetystön.
Olen Alix, hoitaja New Hampshirestä. Asun Haitissa.
Jengi vapautti sieppaamansa sairaanhoitajan Alix Dorsainvilin -
ja tämän tyttären.
Dorsainvilin El Roi -avustusjärjestö julkaisi nettisivuillaan kiitoksen.
"Kiitämme Jumalaa uskollisuudesta.
Hän auttaa, tukee ja vahvistaa Alixia ja perhettä, -
El Roi Haitin työtä ja yhteisöä, jossa Alix on vaikuttanut -
ja vaikuttaa jatkossakin Haitissa."
Ulkoministeriö vahvisti uutisen.
Olemme tästä iloisia. Amerikkalaisten turvallisuus on ykkösprioriteettimme.
Yksityiskohdat eivät ole selvillä, -
mutta neuvottelujen kerrotaan alkaneen pian sieppauksen jälkeen.
Dorsainvilin aviomies johtaa järjestöä. Tässä Dorsainvil hoitaa haitilaislapsia.
Sieppaus tapahtui heinäkuun lopussa lähellä Port-au-Princeä.
Tuhannet haitilaiset vaativat tällä viikolla -
suojelua Port-au-Princen jengeiltä.
Tammi―maaliskuussa 2023 yli 1 600 ihmistä on tapettu, -
loukkaantunut tai siepattu, kertoo YK.
Jengit sieppaavat naisia ja lapsia lunnaiden tai neuvotteluvaltin toivossa.
Suurimmassa vaarassa ovat avustustyöntekijät.
Love and Hope Ministries -järjestön perustaja Gloria Rapaka kertoo, -
että synkkyydestä huolimatta kaikki toivo ei ole menetetty.
Satsaamme edelleen lapsiin ja ihmisiä auttaviin pastoreihin, -
sillä Jumala voi muuttaa tilanteen hetkessä. Jeesuksessa on aina toivoa.
Mark Martin, CBN News.
Tulossa: Sudanin taistelut vaativat veronsa maan seurakunnissa.
Osa pelkää uskonnonvapauden olevan vaarassa.
Pat Robertsonin uusi äänikirja: The Shepherd King: The Life of David.
Tutki Raamatun rakastetuimpiin kuuluvan sankarin elämää.
Opit, kuinka nöyrästä paimenesta tuli Israelin väkevä kuningas.
Daavidin esimerkki voi ohjata elämääsi, -
profeetallinen ääni voi vahvistaa uskoasi -
ja hengellinen viisaus voi innoittaa.
Kuulet, miten Daavid muutti historian kulkua.
Saat äänikirjan "The Shepherd King: The Life of David", -
kun liityt CBN:n kumppaniksi.
Saat myös Daavidin psalmeihin perustuvat hartaustekstit 10 päivälle.
Hanki äänikirja "The Shepherd King: The Life of David" -
ja hartauskirja "After God's Own Heart" jo tänään.
Soita ruudun numeroon tai käy sivustolla CBN.com.
Tuotteet ovat saatavilla nyt.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Uutisia kristillisestä näkökulmasta alustoillamme kellon ympäri.
Hei taas. Miljoonat ovat paenneet tai jääneet taistelujen jalkoihin Sudanissa.
Pääkaupungissa armeija yrittää tukahduttaa kapinallisia.
Kristityt, jotka ovat vähemmistönä tässä muslimimaassa, -
yrittävät henkensä kaupalla auttaa muita.
Yksi johtaa Sudanin armeijaa maan tosiasiallisena johtajana.
Toinen johtaa voimakasta kapinallisjoukkoa.
Nämä kaksi kenraalia olivat ennen liittolaisia.
Nyt he ovat kuukausien ajan taistelleet vallasta.
Tämä on vaikuttanut joka ikiseen perheeseen.
Pastorit, seurakuntajohtajat ovat paenneet.
Tina Ramirez edisti kymmenen vuotta ihmisoikeuksia ja uskonnonvapautta -
tässä muslimimaassa. Hän pelkää kaiken sen olevan vaarassa, -
kun maa vajoaa sisällissotaan.
Tilanne on hyvin vakava.
Kirkkoja, moskeijoita ja muita pyhättöjä on pommitettu ja ryöstelty.
Kenraali Burhanin armeijan ja kenraali Dagalon kapinallisryhmän taisteluissa -
on kuollut ainakin 3 000 ihmistä ja loukkaantunut 12 000.
Ihmisoikeusasiantuntijoiden mukaan tilanne on erityisen paha Darfurissa.
Kapinallisten kerrotaan tappavan siellä joukoittain väkeä.
Kapinalliset liittolaisineen tappoivat viime kuussa ainakin 87 masalitia -
ja hautasivat heidät joukkohautaan Länsi-Darfurissa.
Yalen yliopiston konfliktientarkkailukeskus -
löysi Darfurista Nasan satelliittikuvien lämpöhavaintotietojen avulla -
ainakin 26 kokonaan poltettua asuinaluetta ja kylää.
Isossa osassa kyse on etnisyydestä ja heimoista. Väkivalta on kohdistettua.
Mike Congrove johtaa järjestöä, joka kouluttaa seurakuntien istuttamista.
Congrove sanoo, että kristityt ja seurakuntien kattojärjestöt -
tekevät yhteistyötä riskeistä huolimatta.
Täällä tehdään hienoa yhteistyötä ja varmistetaan, että kaikki pärjäävät -
ja että ihmiset pääsevät tarvittaessa pakoon tai saavat tukea.
Maansisäisiä pakolaisia on lähes 3 miljoonaa.
Noin 800 000 ihmistä on paennut Tšadiin, Etelä-Sudaniin, -
Egyptiin ja Etiopiaan.
Ihmiset yrittävät paeta Nuba-vuorille, Etelä-Sudaniin, Tšadiin ja muualle.
Teiden varsilla lojuu ruumiita.
YK:n mukaan terveydenhoito Sudanissa on romahtamassa.
Sairaaloista 80 % on sulkenut ovensa.
Kapinalliset ovat vallanneet sairaaloita.
Lääkekuljetuksia ja henkilökuntaa vastaan on tehty iskuja.
Congroven järjestö on pystyttänyt rajoille kahdeksan avustuspistettä -
tuhansille maasta pakeneville.
Hän pyytää rukoilemaan aselevon puolesta -
ja erityisesti auttamaan jääneiden puolesta.
Puhuin viikonloppuna yhden johtajan kanssa Darfurissa.
Hän sanoi: "Haluan jatkaa ihmisten tavoittamista Kristukselle."
Hän ei ole lähtenyt. Hän haluaa jäädä taistelujen keskelle.
Hän pyytää rukouksia.
Asiat ovat muuttuneet äkisti.
Niin ovat. Tilanteen toivottiin kohenevan -
kun yli 30-vuotinen diktatuuri kaatui -
ja vahvistettiin uskonnonvapautta ja ihmisoikeuksia, -
mikä ei diktatuurissa tullut kysymykseenkään.
On kurja nähdä tuo sota. - Muistetaan rukouksin.
Tulossa: Perhe kätki juutalaisia natseilta ja maksoi siitä kalliisti.
Ten Boomin perheen tarina tulee valkokankaalle.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Betlehemin kukkuloilta...
...rohkeuden pojasta...
...tulee Israelin kuuluisin kuningas.
Löydä hengellisiä viisauksia Daavidin elämästä -
Pat Robertsonin äänikirjasta, "The Shepherd King."
Saat hartaustekstit 10 päivälle. Saatavana nyt.
Hei taas. Corrie ten Boom perheineen vaaransi kaiken -
kätkeäkseen juutalaisia natseilta toisessa maailmansodassa.
Ten Boom kirjoitti siitä vuoden 1971 elämänkerrassaan "Kätköpaikka".
Kertomus tulee tällä viikolla valkokankaalle.
Efrem Graham jututti elokuvan tekijöitä.
Voi rakas Cornelia Arnolda Johanna ten Boom.
Pieni Corrieni.
Kun kysytään rohkeutta, -
Isäsi antaa sinulle kaiken, mitä tarvitset.
Rohkeus on paras sana kuvaamaan Corrien ten Boomin -
ja hänen hollantilaisen kristityn kelloseppäperheensä tarinaa.
He kätkivät satoja juutalaisia toisessa maailmansodassa -
vaarantaen kaiken ja kärsien silmitöntä pahuutta.
Minulla on uutisia. - Anna tulla.
Onpas hän salaperäinen.
Näytelmästä on nyt tehty elokuvaversio.
Nan Gurley Corrie ten Boomina.
Matt Logan, näytelmän ohjaaja ja suunnittelija.
Pete Peterson, näytelmän kirjoittaja ja Kätköpaikka-elokuvan tuottaja.
Jätän virkani seurakunnassa. - Mitä?
Miten voit, Willem? - Se ei sittenkään ole kutsumukseni.
Mikä sitten? - Vanhainkoti.
Vanhainkoti.
Petersonin näytelmä perustuu ten Boomin kirjaan.
Miten Kätköpaikka muovautui näytelmäksi?
Hyvä kysymys. Lähestyin sitä aralla mielellä.
Vaimoni ja minä matkustimme Amsterdamiin.
Kävimme Corrien kodissa Harlemissa.
Sitten ajoimme Saksaan Ravensbrückin keskitysleirille, -
jonne Corrie ja Betsie vietiin.
Vasta keskitysleirillä vieraillessa sen täysin ymmärtää, -
miten suuri oli se pahuus.
Kävimme kaasukammiossa.
Seisoin sen uunin edessä, jossa Betsie ten Boom poltettiin.
Se tutkimustyö muutti perin pohjin suhteeni kertomukseen.
Saatamme helposti pitää tätä kertomuksena Corrie ten Boomista.
Sitä se onkin, mutta Betsie ten Boom on kertomuksen todellinen sankari.
Corrie halusi kertoa tarinan -
osaksi kunnioittaakseen sisarensa kaunista persoonaa.
Halusin varmistaa, että kerromme hänestäkin.
Unohtuuko hän helposti?
Unohtuu. Monet tuntevat Corrie ten Boomin nimen, -
mutta Betsie ten Boomista ei puhuta yhtä paljon, -
ja hän oli merkittävimpiä henkilöitä, joita tiedän.
Hän pystyi kaiken kauheuden keskellä olemaan kiitollinen.
Itse kamppailen sen kanssa, kun on vain vähän huono päivä.
Emme kätkeneet juutalaisia. - Ajatelkaa minua pappina.
Miksi on tärkeää viedä tarina näyttämöltä valkokankaalle?
Koska se tavoittaa paljon enemmän ihmisiä.
He saavat kuulla tästä.
Nykysukupolvi ei juuri tunne Corrieta.
Tätä kertomusta pitää kertoa yhä uudelleen.
Jos ei tunne historiaa, on tuomittu toistamaan sitä.
Ja tarvitsemme rohkaisua. Tarvitsee tietää nimet todistajien pilvessä.
Efrem Graham, Nashville, Tennessee.
Kätköpaikka-elokuva julkaistaan 16. elokuuta.
Lisätietoa on osoitteessa cbnnews.com.
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkisin viideltä CBN-uutiskanavalta.
Betlehemin kukkuloilta...
...rohkeuden pojasta...
...tulee Israelin kuuluisin kuningas.
Mies sodan ja urhoollisuuden
Skandaalin ja tragedian
Musiikin ja uskon
Kohtalon ja näyn
Mutta ennen kaikkea... Jumalan sydämen mukainen mies.
Löydä hengellisiä viisauksia Daavidin elämästä -
Pat Robertsonin äänikirjasta, "The Shepherd King."
Saat hartaustekstit 10 päivälle. Saatavana nyt.
Nykytieteen ulottumattomissa on voima, joka uhmaa logiikkaa.
Miten selvisin? - Meni ajantaju.
Innoittavia ensikäden kokemuksia Jumalan väliintulosta, -
joka käänsi mahdottomat tilanteet.
Se oli täysi ihme. - Rukous toimii.
Jumala teki sen. - Hän pystyy mahdottomaan. - Hän ei petä.
"Ihmeissä eläminen tänään" viikonloppuisin CBN:n kanavilla.
Lataa CBN News -sovellus. Uutisia kristillisestä näkökulmasta -
kotona tai liikkeellä.
Kaikki uutiset samasta paikasta.
Uutishälytyksiä. Rukoustavoitteita. Rukousta uutistapahtumien puolesta.
Lue pääuutiset ja katso CBN News -kanavaa suorana.
CBN News. Koska totuudella on väliä.
Lataa sovellus osoitteesta cbnnewsapp.com.
Uutisia kristillisestä näkökulmasta alustoillamme kellon ympäri.
Uuden Raamattu-teemaisen videopelin tuottaja -
haluaa sitouttaa nuoria Raamattuun voimallisella ja uudella tavalla.
Billy Hallowell otti asiasta selvää.
Arve Solli uskoo, että hänen uusi videopelinsä -
voi vetää uskosta luopuneita nuoria takaisin.
Haluamme luoda videopelin nuorille, jotta he voivat kokea Jeesuksen -
ja tutustua Raamatun kertomuksiin ja tapahtumiin.
Tilastot osoittavat, että nuoret sekularisoituvat ja Raamattu unohtuu.
Teini-ikäisistä 41 % ei ikinä lue Raamattua -
ja vain 20 % lukee viikoittain.
Peli voi olla jollekin ainoa Raamattu.
Haluamme viedä pelaajat takaisin alkulähteille -
ja auttaa heitä uppoutumaan Raamatun kertomuksiin ja tapahtumiin.
Gate Zero -peliä ja sen pyrkimyksiä sitouttaa nuoret kehutaan jo.
Hämmästyin pelin graafista ilmettä.
Gate Zerolla on ainutlaatuinen markkinarako.
Vuorovaikutus pelissä oli tosi hyvää.
Dystooppiseen maailmaan v. 2072 sijoittuva peli -
lähettää aikamatkalle ratkomaan mysteeriä.
Ajatus syntyi vuonna 2020, kun Solli tiimeineen kehitti -
toisen temppelin mallin nuortenleiriä varten.
Kolme viikkoa ennen leiriä iski korona. Kaikki peruttiin.
Meillä oli toisen temppelin malli, emmekä tienneet, mitä tehdä sillä.
Solli ja tiimi laittoivat luovuutensa likoon.
He loivat videopelin, -
jonka kautta leiriläiset voivat tutustua Raamattuun.
Nyt Game Zeroa ollaan laajentamassa, -
jotta muutkin nuoret pääsisivät kokemaan pelin.
Uskomme, että nuorten tarvitsee tutustua Raamattuun, -
jotta heillä olisi jotain, minkä pohjalta tehdä päätöksiä elämässä.
Meistä pelit ovat todella tehokas tapa -
antaa heille suuntaa, välittää kertomuksia ja osallistaa niihin.
Näin he pystyvät ymmärtämään Jeesuksen sanoman merkityksen.
Ajatus näyttää saavan tuulta alleen.
Äskettäinen rahoituskampanja murskasi tavoitteet vain päivissä -
ja keräsi yli 300 000 dollaria.
Saatavilla on 20-minuuttinen demo.
Solli tiimeineen aikoo julkaista täysversion, -
jossa on 30 evankeliumikertomusta, vuonna 2024.
Billy Hallowell, CBN News.
Kiitos. Tässä kaikki tältä viikolta.
Menipä nopeasti. - Tosiaan.
Ensi viikkoon, näkemiin ja Jumalan siunausta!
Suomennos: Marianne Tenetz